cyanic-selkie/wikianc huggingface dataset:
ไมกง มาร์กิส
บุรีรัมย์ ยูไนเต็ด
ในวันที่ 26 ธันวาคม ค.ศ. 2020 ไมกงลงเล่นนัดแรกให้กับสโมสร ช่วยให้บุรีรัมย์บุกเอาชนะชลบุรีที่ชลบุรีสเตเดียม 2–0 ต่อมาในวันที่ 9 กุมภาพันธ์ ค.ศ. 2021 เขาทำประตูแรกในลีกและในนามสโมสร ช่วยให้บุรีรัมย์บุกเอาชนะการท่าเรือที่แพตสเตเดียม 2–1 ต่อมาในวันที่ 27 กุมภาพันธ์ เขาทำประตูที่ 2 ในลีก ช่วยให้บุรีรัมย์บุกเอาชนะนครราชสีมา มาสด้า ที่สนามกีฬาเฉลิมพระเกียรติ 80 พรรษา 3–0 ต่อมาในวันที่ 6 มีนาคม เขาทำประตูที่ 3 ในลีก ช่วยให้ทีมบุกไปเสมอเอสซีจี เมืองทอง ยูไนเต็ด 2–2 ต่อมาในวันที่ 14 มีนาคม เขาทำสองประตูจากการยิงลูกโทษ ช่วยให้บุรีรัมย์บุกเอาชนะสมุทรปราการ ซิตี้ในลีก 2–1 ต่อมาในวันที่ 21 มีนาคม เขาทำประตูที่ 6 ในลีกในนัดที่บุรีรัมย์เปิดบ้านเอาชนะพีที ประจวบ 4–0 ช่วยให้ทีมการันตีจบอันดับที่ 2 ของตารางได้สำเร็จ และในวันที่ 28 มีนาคม ซึ่งเป็นการแข่งขันไทยลีกนัดปิดฤดูกาล เขาทำสองประตูช่วยให้ทีมเปิดบ้านเอาชนะโปลิศ เทโร 2–0
วันที่ 27 ตุลาคม ค.ศ. 2021 การแข่งขันช้าง เอฟเอคัพ 2021–22 รอบ 64 ทีมสุดท้าย ไมกงทำประตูแรกในฤดูกาล 2021–22 ช่วยให้ทีมบุกไปเอาชนะสโมสรแพร่ ยูไนเต็ดจากไทยลีก 2 ด้วยผล 3–0 ทำให้ทีมผ่านเข้าสู่รอบ 32 ทีมสุดท้ายได้สำเร็จ ซึ่งในรอบ 32 ทีมสุดท้าย ที่แข่งขันกันในวันที่ 24 พฤศจิกายน ค.ศ. 2021 เขาทำประตูช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ ต่อมาในรอบ 16 ทีมสุดท้าย ที่แข่งขันกันในวันที่ 19 มกราคม ค.ศ. 2022 เขาทำสองประตูช่วยให้ทีมเปิดบ้านเอาชนะแชมป์เก่าอย่างลีโอ เชียงราย ยูไนเต็ด 4–1 ผ่านเข้าสู่รอบก่อนรองชนะเลิศได้สำเร็จ วันที่ 9 กุมภาพันธ์ เขาทำประตูในการแข่งขันรีโว่ ลีกคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะสมุทรปราการ ซิตี้ 4–1 ผ่านเข้าสู่รอบก่อนรองชนะเลิศได้สำเร็จ
ทีมชาติ
ไมกงเคยเล่นให้กับทีมชาติบราซิลรุ่นอายุไม่เกิน 17 และ 20 ปี เขาทำสองประตูช่วยให้ทีมเอาชนะเยอรมนี 2–1 ในรอบก่อนรองชนะเลิศของฟุตบอลโลกเยาวชนอายุไม่เกิน 20 ปีที่ประเทศอียิปต์
เกียรติประวัติ
โลโคโมติฟมอสโก
บุรีรัมย์ ยูไนเต็ด
บราซิล
เจ้าหญิงชิกิชิ
เจ้าหญิงชิกิชิ (พ.ศ. 1692 — 1 มีนาคม พ.ศ. 1744) เป็นกวีหญิงชาวญี่ปุ่นช่วงยุคเฮอังจนถึงยุคคามากูระตอนต้น พระราชธิดาในจักรพรรดิโกะ-ชิรากาวะ
พระประวัติ
เจ้าหญิงชิกิชิเป็นพระราชธิดาในจักรพรรดิโกะ-ชิรากาวะ ประสูติแต่ฟูจิวาระ โนะ ชิเงโกะ พระองค์ไม่เสกสมรสกับผู้ใดเลยตลอดพระชนมายุ ทรงปฏิบัติหน้าที่เป็นนักบวชหญิงชั้นสูงหรือไซอิง ณ ศาลเจ้าคาโมะ  กรุงเคียวโตะ แต่กาลต่อมาพระองค์ออกผนวชเป็นภิกษุณีในพุทธศาสนา
เจ้าหญิงชิกิชิสิ้นพระชนม์เมื่อวันที่ 1 มีนาคม พ.ศ. 1744
เจ้าหญิงคิชิ
เจ้าหญิงคิชิ (พ.ศ. 1472 — พ.ศ. 1528) เป็นกวีหญิงชาวญี่ปุ่นช่วงกลางยุคเฮอัง และเป็นพระมเหสีในจักรพรรดิมุระกะมิ
พระประวัติ
เจ้าหญิงคิชิเป็นพระธิดาในเจ้าชายชิเงะอะกิระ ประสูติแต่ฟุจิวะระ โนะ คังชิ หรือ ฮิโระโกะ  ต่อมารับราชการเป็นพระมเหสีในจักรพรรดิมุระกะมิ มีพระราชธิดาคือเจ้าหญิงคิชิ หรือ โนะริโกะ
พระองค์ถือเป็นหนึ่งในห้ากวีหญิง ที่ถูกรวบรวมบทกวีไว้ใน สามสิบหกบทกวีอมตะ
พัก ซ็อง-แบ็ก
พัก ซ็อง-แบ็ก (Park Sung-baek; ฮันกึล:박성백; เกิด 27 กุมภาพันธ์ ค.ศ. 1985 —) เป็นนักแข่งจักรยานชาวเกาหลีใต้ ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภทจักรยานทางไกลชายแต่ไม่สามารถแข่งต่อจนจบการแข่งขันได้
อิลยัส ซูเลย์เมนอฟ
อิลยัส ซูเลย์เมนอฟ (Ilyas Suleimenov) เป็นนักมวยสากลสมัครเล่นชาวคาซักสถาน ได้เข้าร่วมการแข่งขันกีฬาโอลิมปิก พ.ศ. 2555 ในรุ่นฟลายเวต แต่ตกรอบแรก ในกีฬาเอเชียนเกมส์ พ.ศ. 2557 เขาได้เหรียญทองในรุ่นฟลายเวต
เทศบาลตำบลบ่อปลาทอง
เทศบาลตำบลบ่อปลาทอง เป็นเทศบาลหนึ่งในอำเภอปักธงชัย จังหวัดนครราชสีมา
ประวัติ
องค์การบริหารส่วนตำบลบ่อปลาทองจัดตั้งตามประกาศกระทรวงมหาดไทยปี 2542 มีพื้นที่ 49 ตารางกิโลเมตร 10 หมู่บ้าน ประชากร 3,511 คน สภาองค์การบริหารส่วนตำบลจะครบวาระในวันที่ 29 กุมภาพันธ์ 2551 และประสงค์จะจัดตั้งเป็นเทศบาลตำบล
Alocasia
Alocasia เป็นสกุลของพืชในวงศ์ Araceae เป็นพืชที่สร้างลำต้นใต้ดินแบบไรโซมหรือทูเบอร์ เป็นพืชหลายฤดู ประกอบด้วยสปีชีส์ต่างๆ 79 สปีชีส์ เป็นพืชพื้นเมืองในเขตร้อนและกึ่งเขตร้อนของเอเชียและออสเตรเลียตะวันออก มีการปลูกทั่วโลก
มะโมะรุ คุโระอิวะ
มาโมรุ คุโรอิวะ (Mamoru Kuroiwa; ภาษาญี่ปุ่น: 黒岩 守) เกิดเมื่อ 16 ตุลาคม พ.ศ. 2505 เป็นนักมวยสากลสมัครเล่นชาวญี่ปุ่น เคยติดทีมชาติเข้าแข่งขันในกีฬาโอลิมปิก พ.ศ. 2527 และ พ.ศ. 2531 ในรุ่นฟลายเวท แต่ไม่ได้เหรียญรางวัล และได้เหรียญทองแดงกีฬาเอเชียนเกมส์ พ.ศ. 2529 ที่ โซลในรุ่นไลท์ฟลายเวท
ศักดา ส่องแสง
ศักดา ส่องแสง (Sukda Songsam) เกิดเมื่อ 24 ตุลาคม พ.ศ. 2484 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นเวลเตอร์เวท รอบแรก แพ้ ฮุสเซน ซัดดิก จากอียิปต์ ตกรอบ เมื่อ 12 ตุลาคม พ.ศ. 2511 และยังติดทีมชาติเข้าแข่งขันกีฬาเอเชียนเกมส์ 2 ครั้ง ได้เหรียญเงิน รุ่นไลท์เวลเตอร์เวท ในกีฬาเอเชียนเกมส์ พ.ศ. 2505 และได้เหรียญเงินอีกครั้งในรุ่นเวลเตอร์เวท ในกีฬาเอเชียนเกมส์ พ.ศ. 2509
ข้ออักเสบรูมาตอยด์
ข้ออักเสบรูมาตอยด์ (rheumatoid arthritis, RA) เป็นโรคภูมิต้านตนเองชนิดหนึ่งที่ส่งผลกระทบต่อข้อต่อของร่างกายเป็นหลัก ส่วนใหญ่ผู้ป่วยจะมีอาการเจ็บปวดที่ข้อต่อ ร่วมกับอาการบวมและร้อน อาการเจ็บปวดและตึงเหล่านี้มักเป็นมากขึ้นหากข้อต่อนั้นได้พัก มักเป็นที่ข้อต่อของมือและข้อมือ และมักเป็นเหมือนกันทั้งสองข้าง นอกจากข้อต่อแล้วยังสามารถแสดงอาการที่ระบบอื่นของร่างกายได้อีก เช่น เม็ดเลือดแดงต่ำ ปอดอักเสบ หัวใจอักเสบ เป็นต้น นอกจากนี้แล้วผู้ป่วยมักมีอาการไข้และอ่อนเพลียร่วมด้วย อาการเหล่านี้มักค่อยเป็นค่อยไปในระยะเวลาหลายสัปดาห์หรือหลายเดือน
สาเหตุของโรคนี้ยังไม่เป็นที่ทราบแน่ชัด แต่เชื่อกันว่าเกิดจากหลายปัจจัยร่วมกันทั้งด้านพันธุกรรมและสิ่งแวดล้อม กลไกที่ทำให้เกิดโรคเกิดจากการที่ระบบภูมิคุ้มกันของร่างกายเข้าทำลายข้อต่อ ทำให้เกิดการอักเสบของปลอกหุ้มข้อต่อ และทำให้ปลอกหุ้มข้อต่อหนาตัวขึ้น นอกจากนี้ยังมีผลต่อกระดูกและกระดูกอ่อนอีกด้วย การวินิจฉัยส่วนใหญ่ทำได้โดยดูจากอาการและอาการแสดงของผู้ป่วย บางรายอาจต้องใช้การตรวจเอกซเรย์หรือการตรวจทางห้องปฏิบัติการเพื่อสนับสนุนการวินิจฉัยหรือเพื่อแยกโรคอื่นที่มีอาการคล้ายกันออก เช่น โรคลูปัส โรคข้ออักเสบสะเก็ดเงิน ไฟโบรมัยอัลเจีย เป็นต้น
การรักษามีเป้าหมายเพื่อลดความเจ็บปวด ลดการอักเสบ และเพิ่มคุณภาพชีวิตโดยทั่วไปของผู้ป่วย เป้าหมายเหล่านี้ทำได้โดยการปรับสมดุลระหว่างการพักและการบริหารข้อต่อ การใช้อุปกรณ์ดามข้อต่อหรืออุปกรณ์ช่วยเหลืออื่น ๆ มักต้องใช้ยาต่าง ๆ เช่น ยาแก้ปวด สเตียรอยด์ หรือยาแก้อักเสบแบบไม่ใช่สเตียรอยด์ เพื่อบรรเทาอาการ ผู้ป่วยบางรายอาจต้องใช้ยาในกลุ่ม DMARD เช่นไฮดรอกซีคลอโรควิน หรือเมโทเทรกเซท เพื่อชะลอการดำเนินของโรค และบางรายอาจต้องใช้ยา DMARDS แบบชีววัตถุหากใช้ยาอื่น ๆ แล้วไม่ได้ผล แต่อาจมีผลข้างเคียงได้มากกว่า การผ่าตัดจะทำในบางกรณีโดยอาจมีเป้าหมายได้หลายอย่าง เช่น เพื่อซ่อมแซมข้อต่อ เปลี่ยนข้อต่อ หรือเชื่อมข้อต่อเข้าด้วยกัน การรักษาทางเลือกต่าง ๆ โดยรวมแล้วยังไม่มีหลักฐานสนับสนุนว่าใช้ได้ผล
เทศบาลตำบลลำนางแก้ว
เทศบาลตำบลลำนางแก้ว เป็นเทศบาลหนึ่งในอำเภอปักธงชัย จังหวัดนครราชสีมา มีวิสาหกิจชุมชนน้ำมันมะพร้าว มีพันธุ์มะพร้าวดีทื่สุดในไทย
ประวัติ
องค์การบริหารส่วนตำบลลำนางแก้วจัดตั้งตามประกาศกระทรวงมหาดไทยปี 2539 มีพื้นที่ 84.60 ตารางกิโลเมตร จำนวน 9 หมู่บ้าน ประชากร 4,572 คน และจัดตั้งเป็นเทศบาลตำบลลำนางแก้วเมื่อวันที่ 1 สิงหาคม 2550
อเมริกาของรัสเซีย
อเมริกาของรัสเซีย (Русская Америка, Russkaya Amerika) เป็นอาณานิคมของจักรวรรดิรัสเซียในทวีปอเมริการะหว่าง ค.ศ. 1733–1867 อาณานิคมนี้ครอบคลุมดินแดนแคลิฟอร์เนีย อะแลสกา และท่าเรือสองท่าในฮาวายของสหรัฐอเมริกาในปัจจุบัน อาณานิคมนี้อยู่ในความดูเลของบริษัทรัสเซีย-อเมริกันก่อนจะถูกขายให้สหรัฐอเมริกาในการซื้ออะแลสกาด้วยราคา 7.2 ล้านดอลลาร์สหรัฐ (หรือ 120 ล้านดอลลาร์สหรัฐ ตามค่าเงินใน ค.ศ. 2013) ใน ค.ศ. 1867
ผู้ดีเก่า
ผู้ดีเก่า (old money) เป็นชนชั้นทางสังคมที่จัดอยู่ในประเภทชนชั้นสูง หมายถึงกลุ่มบุคคลที่ร่ำรวยจากการสืบทอดมรดกของตระกูล หรืออาจหมายถึงชนชั้นปกครองที่สูญเสียอำนาจปกครองเหลือเพียงแต่ทรัพย์สมบัติเท่านั้น เช่นขุนนางสยามจำนวนมากได้สูญเสียอำนาจไปหลังการปฏิวัติสยาม จากชนชั้นขุนนางก็จะกลายเป็นชนชั้นผู้ดีเก่า ในศตวรรษที่ 20 ได้เกิดชนชั้นผู้ดีเก่าขึ้นจำนวนมากจากการเปลี่ยนแปลงการเมืองการปกครองไปสู่ระบอบเสรีนิยม ผู้ดีเก่าที่มีธุรกิจส่วนตัวหรือสามารถบริหารสินทรัพย์ให้เกิดรายได้อาจสามารถรักษาสถานะและหน้าตาทางสังคมและส่งต่อความมั่งคั่งได้ยันรุ่นลูกรุ่นหลาน ขณะเดียวกัน ผู้ดีเก่าจำนวนไม่น้อยที่เมื่อหมดอำนาจแล้วจำเป็นต้องขายสมบัตินำเงินมาใช้จ่าย พวกผู้ดีเก่าส่วนมากมักจะติดวิถีชีวิตฟุ่มเฟือย ทำให้สมบัติลดลงเรื่อย ๆ ท้ายที่สุดรุ่นลูกรุ่นหลานอาจเกิดมาเป็นชนชั้นกลาง หรือแย่ที่สุดเป็นกรรมกร เป็นการสืบทอดชนชั้นที่ตกจากชนชั้นเดิม
ไอ-แซ็ค
ไอ-แซ็ค (I-ZAX) เป็นวงดนตรีร็อกสังกัดค่ายจีนี่ เรคคอร์ด ของ จีเอ็มเอ็ม แกรมมี่ มีเพลงดังคือ ปวดใจ, ดอกไม้กับหัวใจ, คนรักกัน เป็นต้น ซึ่งชื่อวงมาจากชื่อเล่นของพัชรพลนักร้องนำของวงและหลานชายของจิระศักดิ์ ปานพุ่ม
อัลบั้ม
=== คนรักกัน ปี 2545 ===
=== ใจถึงใจ ปี 2547 ===
=== Tag Team ปี 2549 === === I-ZAX Song Hitz ปี 2550 === อัลบั้มนี้เป็นอัลบั้มที่รวบรวมเพลงฮิตติดชาร์ตเพลงทั่วประเทศ 12 เพลง แต่งใหม่เพิ่มอีก 1 เพลง และมีเพลง cover อีก 1 เพลง
อัลบั้มพิเศษ ลิทเทิล ร็อก โปรเจกต์
ปี พ.ศ. 2546 ด้วยการจับมือกันของจาก 3 ค่ายเพลงร็อค อย่าง มอร์ มิวสิค ,จีนี่ เรคคอร์ด และอัพจี ทำให้เกิดอัลบั้มพิเศษที่ชื่อว่า ลิทเทิล ร็อก โปรเจกต์ เป็นการรวมกันเฉพาะกิจของ 7 วงร็อครุ่นใหม่มาแรงในขณะนั้นอย่าง แคลช, เอบีนอร์มัล, พาราด็อกซ์, ซีล, I-ZAX, Ultra Chuadz, และ KALA โดยนำเอา 25 บทเพลงฮิตของวงไมโคร มาเรียบเรียงและร้องใหม่ ในสไตล์ของแต่ละวง ซึ่ง I-ZAX ได้นำเพลง รักซะให้เข็ด, จำฝังใจ, บอกมาคำเดียว และ คนไม่มีสิทธิ์ มาเรียบเรียงทำดนตรีใหม่
Rock Size S Concert
จัดขึ้นเมื่อวันที่ 22 พฤศจิกายน พ.ศ. 2546 จากความสำเร็จของผลงานพิเศษที่เป็นการจับมือของ 3 ค่ายคือ มอร์ มิวสิค จีนี่ เรคคอร์ด และอัพจี ชุด Little Rock Project โดย I-ZAX ได้ร่วมงานกับศิลปินอีก 6 วงคือ แคลช, พาราด็อกซ์, เอบีนอร์มัล, Ultra Chuadz, ซีล และ KALA
พิชัยสงคราม
พิชัยสงคราม เป็นคำที่ใช้เรียกหนังสือหรือเอกสารที่มีการรวบรวมเนื้อหาเกี่ยวกับกลยุทธ ยุทธศาสตร์ ยุทธวิธีการรบต่าง ๆ อาทิ การรุก การตั้งรับ การแปรขบวนทัพ การใช้อุบายทำลายข้าศึก เป็นต้น หนังสือจำพวกนี้ในบางแห่งมักจะมีการใส่เนื้อหาที่เป็นความเชื่อทางด้านโหราศาสตร์เข้ามาประกอบ เช่น การดูฤกษ์ยามในการเคลื่อนทัพ การทำพิธีข่มขวัญข้าศึกและบำรุงขวัญฝ่ายตน ฯลฯ รูปแบบเนื้อหานั้นอาจอยู่ในลักษณะของร้อยแก้วหรือร้อยกรองก็ได้
ตำราพิชัยสงครามของไทย
หลักฐานเกี่ยวกับตำราพิชัยสงครามในประเทศไทย ปรากฏบันทึกในพระราชพงศาวดารครั้งแรกเมื่อปี พ.ศ. 2041 ในปีนั้นสมเด็จพระรามาธิบดีที่ 2 แห่งกรุงศรีอยุธยา ได้โปรดเกล้าฯ ให้มีการชำระและรวบรวมตำราพิชัยสงครามต่าง ๆ ขึ้นเป็นฉบับหลวงครั้งแรก และได้มีการปรับปรุงตำราในสมัยสมเด็จพระนเรศวรมหาราชเพื่อใช้ในสงครามยุคนั้น เมื่อกรุงศรีอยุธยาแตกในปี พ.ศ. 2310 ปรากฏว่าตำราพิชัยสงครามได้กระจัดกระจายสูญหายจำนวนมาก คงเหลืออยู่แต่ฉบับที่มีผู้คัดลอกไว้บ้างเพียงบางตอนไม่ครบชุด บางส่วนก็ได้มีการแต่งขึ้นใหม่ ในช่วงต้นกรุงรัตนโกสินทร์จึงได้มีการคัดลอกตำราพิชัยสงครามฉบับปลีกที่ยังเหลืออยู่ไว้จำนวนหลายสิบเล่มสมุดไทยเพื่อรักษาฉบับไว้ไม่ให้สาบสูญ
วีระพันธ์ โกมลเสน
วีระพันธ์ โกมลเสน (Veerapan Komolsen) เกิดเมื่อ 16 มีนาคม พ.ศ. 2489 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นฟลายเวท รอบแรก แพ้ จอห์น แมกคลุสกี จากสหราชอาณาจักร ตกรอบ เมื่อ 12 ตุลาคม พ.ศ. 2507
พิชัยสงคราม
ตำราพิชัยสงครามของไทย
ถึงปี พ.ศ. 2368 สมเด็จพระบวรราชเจ้ามหาศักดิพลเสพ กรมพระราชวังบวรสถานมงคล จึงโปรดให้มีการชำระตำราพิชัยสงครามให้สมบูรณ์ โดยเชิญพระตำรับพิชัยสงครามฉบับข้างที่ (ฉบับหลวง) มาสอบสวนชำระ 14 เล่มสมุดไทย เมื่อชำระเสร็จแล้วได้คัดลงสมุดไทยจำนวน 2 ชุด รวม 10 เล่มสมุดไทย นับเป็นตำราพิชัยสงครามฉบับสุดท้ายที่ชำระอย่างสมบูรณ์ในสมัยกรุงรัตนโกสินทร์
ในสมัยต่อมากองทัพไทยได้ปรับรูปแบบกองทัพตามอย่างชาติตะวันตก ตำราพิชัยสงครามแบบโบราณจึงลดความสำคัญลงเพราะในสมัยรัชกาลที่ 5 กองทัพไทยได้เปลี่ยนไปใช้ตำรายุทธศาสตร์แบบตะวันตกซึ่งทันสมัยกว่าแทน ผู้เป็นเจ้าของตำราพิชัยสงครามจึงนำตำราเหล่านี้มามอบให้หรือขายให้หอสมุดแห่งชาติเป็นจำนวนมาก ตามบัญชีมีอยู่ 219 เล่ม ส่วนมากเป็นคำร้อยกรองแบบฉันท์ โคลง กลอน และร่ายบ้าง แต่งเป็นคำร้อยแก้วบ้าง ล่าสุดได้มีการค้นพบตำราพิชัยสงครามสมัยกรุงธนบุรีในสภาพสมบูรณ์มากจำนวน 5 เล่ม ที่จังหวัดเพชรบูรณ์ เมื่อเดือนธันวาคม พ.ศ. 2551
เนื้อหาในตำราพิชัยสงครามของไทยโบราณแบ่งออกเป็น 3 ส่วน ได้แก่ 1) เหตุแห่งสงคราม 2) อุบายสงคราม 3) ยุทธศาสตร์และยุทธวิธี นอกจากนี้ยังมีเนื้อหาเกี่ยวกับความเชื่อทางด้านโหราศาสตร์และไสยศาสตร์ ซึ่งปรากฏมาตั้งแต่สมัยโบราณมาแล้ว โดยเฉพาะสมัยกรุงศรีอยุธยาตอนปลายจะปรากฏความเชื่อในเรื่องดังกล่าวอย่างมาก
นอกจากนี้ในปี พ.ศ. 2341 สมัยรัชกาลที่ 1 แห่งกรุงรัตนโกสินทร์ ยังได้มีการแปลตำราพิชัยสงครามของพม่าเป็นภาษาไทยด้วย
ตำบลดอนหวาย
ดอนหวาย เป็นตำบลหนึ่งในอำเภอโนนสูง จังหวัดนครราชสีมา มีองค์กรปกครองส่วนท้องถิ่น คือ เทศบาลตำบลดอนหวาย ซึ่งครอบคลุมพื้นที่ทั้งหมดของตำบล
ประวัติ
องค์การบริหารส่วนตำบลดอนหวาย อำเภอโนนสูง จังหวัดนครราชสีมา เป็นเทศบาลตำบลดอนหวายโดยองค์การบริหารส่วนตำบลดอนหวาย จัดตั้งตามประกาศกระทรวงมหาดไทย ปี 2542 มีพื้นที่ 20.49 ตารางกิโลเมตร จำนวน 7 หมู่บ้าน รายได้จริงไม่รวมเงินอุดหนุน 9.31 ล้านบาท รายจ่ายประจำ 3.15 ล้านบาท สมาชิกสภาองค์การบริหารส่วนตำบลดอนหวายจะครบวาระในวันที่ 28 กุมภาพันธ์ 2551 และประสงค์จะจัดตั้งเป็นเทศบาลตำบลดอนหวาย ตั้งแต่วันที่ 28 กุมภาพันธ์ 2551 เป็นต้นไป
องค์การบริหารส่วนตำบลดอนหวายได้รับความเห็นชอบจากสภาองค์การบริหารส่วนตำบลดอนหวาย ผ่านความเห็นชอบของประชาชนส่วนใหญ่ในพื้นที่เขตองค์การบริหารส่วนตำบล ผ่านความเห็นชอบจากนายอำเภอโนนสูงและผู้ว่าราชการจังหวัดนครราชสีมาในฐานะผู้กำกับดูแลแล้วตามลำดับ และได้จัดทำแผนที่แนวเขตตามประกาศกระทรวงมหาดไทย เรื่อง กำหนดเขตตำบลในท้องที่อำเภอโนนสูง จังหวัดนครราชสีมา ซึ่งองค์การบริหารส่วนตำบลดอนหวายตั้งอยู่
การปกครอง
ตำบลดอนหวาย แบ่งการปกครองออกเป็น 7 หมู่บ้าน คือ
แหล่งข้อมูลอื่น
Don Wai
เขตผู้ว่าราชการอัลวุสฏอ (ประเทศโอมาน)
เขตผู้ว่าราชการอัลวุสฏอ (مُحَافَظَة ٱلْوُسْطَى, "เขตผู้ว่าราชการกลาง") เป็นหนึ่งในเขตผู้ว่าราชการของประเทศโอมาน โดยมีฮัยมาอ์เป็นเมืองหลัก เขตผู้ว่าราชการอัลวุสฏอเคยเป็นแคว้น (มินเฏาะเกาะฮ์) มาก่อน จากนั้นได้เปลี่ยนแปลงฐานะเป็นเขตผู้ว่าราชการในวันที่ 28 ตุลาคม ค.ศ. 2011
จังหวัด
เขตผู้ว่าราชการอัลวุสฏอแบ่งออกเป็น 4 จังหวัด ได้แก่
นิยม ประเสริฐสม
นิยม ประเสริฐสม (Niyom Prasertsom) เป็นนักมวยสากลสมัครเล่นชาวไทย
ประวัติ
เกิดเมื่อ 3 กรกฎาคม พ.ศ. 2486 ที่ จังหวัดธนบุรี (จังหวัดสมุทรสาคร ในปัจจุบัน เดิมเป็นส่วนหนึ่งของจังหวัดธนบุรีตั้งแต่ พ.ศ. 2486 - 2489) ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นไลท์เวลเตอร์เวท รอบแรก แพ้ อิสต์วาน โตท จากฮังการี ตกรอบเมื่อ 11 ตุลาคม พ.ศ. 2507 และได้เข้าแข่งขันกีฬาโอลิมปิก พ.ศ. 2511 ที่ เม็กซิโก ในรุ่นไลท์เวลเตอร์เวท รอบแรกได้บาย รอบสอง แพ้ เนลสัน รูส จากเวเนซุเอลา ตกรอบ เมื่อ 18 ตุลาคม พ.ศ. 2511 นอกจากนั้นยังได้เหรียญทองกีฬาเอเชียนเกมส์ พ.ศ. 2509 รุ่นไลท์เวลเตอร์เวท และได้เหรียญทองกีฬาซีเกมส์ พ.ศ. 2508 และ พ.ศ. 2510 ในรุ่นไลท์เวลเตอร์เวทด้วย
สุกานตะ ภัฏฏาจารยะ
สุกานตะ ภัฏฏาจารยะ (সুকান্ত ভট্টাচার্য; 15 สิงหาคม ค.ศ. 1926 – 13 พฤษภาคม ค.ศ. 1947) เป็นกวีและนักเขียนชาวเบงกอล เขาเป็นหนึ่งในบุคคลสำคัญของกวีนิพนธ์เบงกอลสมัยใหม่ร่วมกับรพินทรนาถ ฐากุร และกาชี นชรุล อิสลาม แต่ผลงานของภัฏฏาจารยะได้รับการตีพิมพ์หลังจากเขาได้ถึงแก่กรรม ในช่วงที่เขามีชีวิตบทกวีของเขาไม่ได้เป็นที่แพร่หลาย แต่หลังจากเขาเสียชีวิต ชื่อเสียงของเขาก็เพิ่มขึ้นเรื่อย ๆ จนเขากลายเป็นหนึ่งในกวีภาษาเบงกอลที่เป็นที่นิยมมากที่สุดของคริสต์ศตวรรษที่ 20 เขามีอิทธิพลสำคัญต่อกวีสุภาษ มุโขปาธยาย และนักแต่งเพลงสลิล เจาธุรี ที่ได้นำบทกวีบางส่วนที่ได้รับความนิยมของเขาไปแต่งทำนองเพลง
งานเขียนส่วนใหญ่ของเขาโดดเด่นในความคิดเรื่องกบฏต่อระบบสังคมนิยม ความรักชาติ และความเห็นอกเห็นใจ แต่ก็โดดเด่นในเรื่องจินตนิยมเช่นเดียวกัน
กีฬาขี่ม้าในโอลิมปิกฤดูร้อน 2000
การแข่งขันขี่ม้าในโอลิมปิกฤดูร้อน 2000 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16 กันยายน - 1 ตุลาคม พ.ศ. 2543 จัดขึ้นที่สนาม Sydney International Equestrian Centre ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 195 คน จาก 37 ประเทศ
หมึกสาย
หมึกสาย หรือ หมึกยักษ์ เป็นมอลลัสก์ประเภทหมึกอันดับหนึ่ง ใช้ชื่อวิทยาศาสตร์ว่า Octopoda
ศัพทมูลวิทยา
คำว่า "Octopus" หรือ Octopoda ซึ่งใช้เป็นชื่อวิทยาศาสตร์นั้นมาจากภาษากรีกคำว่า ὀκτάπους (oktapous, "แปดเท้า") อันมีที่มาจากการที่หมึกสายนั้นจะมีหนวดทั้งหมด 8 เส้นนั่นเอง
ลักษณะและกายวิภาค
หมึกสาย จะมีความแตกต่างไปจากหมึกกล้วยหรือหมึกกระดองอย่างเห็นได้ชัด โดยที่หมึกสายจะมีส่วนหัวที่กลมยาวคล้ายลูกโป่ง หนวดมีทั้งหมด 8 เส้น และไม่มีหนวดเส้นยาว 2 เส้นสำหรับจับเหยื่อแบบหมึกกล้วย ไม่มีครีบข้างลำตัว แต่จะมีพังผืดเชื่อมต่อกันระหว่างหนวดแต่ละเส้น ในโครงสร้างของหมึกสายจะไม่มีแคลเซียมแข็งเป็นแกนกลางลำตัวเหมือนหมึกกล้วยหรือหมึกกระดอง ซึ่งทำให้ร่างกายของหมึกสายนั้นยืดหยุ่นตัวได้สูง หมึกสายจึงสามารถคืบคลานไปตามท้องทะเลได้อย่างคล่องแคล่ว
ในธรรมชาติหมึกสายเป็นหมึกที่อาศัยอยู่ตามลำพังไม่เป็นฝูงเหมือนหมึกกล้วยหรือเป็นคู่เหมือนหมึกกระดอง โดยหลบซ่อนตัวอยู่ตามรูหรือโพรงใต้น้ำ นอกจากนี้แล้ว ร่างกายของหมึกสายนั้นสามารถรอดรูเล็ก ๆ ที่มีความกว้างเพียงไม่กี่เซนติเมตรได้ จากการทดลองทางวิทยาศาสตร์ พบว่าหมึกสายสามารถรอดรูเล็ก ๆ ได้ ด้วยการใช้หนวดวัดขนาดความกว้างของรูก่อน ก่อนที่จะใช้หนวดทั้งหมดค่อย ๆ มุดรอดไป และส่วนหัวจะเป็นส่วนสุดท้ายที่จะมุดรอดออกมา แต่หมึกสายก็ไม่สามารถที่จะมุดรอดรูที่มีความกว้างเพียง 1.5 นิ้วได้ ซึ่งเป็นความกว้างที่น้อยกว่าความกว้างระหว่างดวงตาทั้งคู่ของหมึกสาย ที่จะมีกระดูกชิ้นเล็ก ๆ ระหว่างนั้น อีกทั้งหมึกสายยังสามารถที่จะคืบคลานไปมาบนบกได้ โดยอยู่ได้โดยปราศจากน้ำได้นานถึง 1 ชั่วโมง
หมึกสาย มีหัวใจทั้งหมด 3 ดวง และมีสมองแยกออกจากกันอยู่ในโคนหนวดแต่ละหนวดถึง 9 สมอง หนวดของหมึกสายนั้นมีประสาทสัมผัสและปุ่มดูดเรียงตัวกัน 1–2 แถว ประกอบด้วยกล้ามเนื้อเป็นจำนวนมาก ในตัวผู้เมื่อถึงวัยเจริญพันธุ์จะเปลี่ยนไปเป็นอวัยวะสืบพันธุ์ โดยเกิดเป็นลิ้นนำถุงน้ำเชื้อเข้าไปผสมกับไข่ของตัวเมีย ซึ่งหนวดเส้นนี้ของตัวผู้ในตอนปลายจะไม่มีปุ่มดูด อันเป็นลักษณะที่แสดงให้เห็นถึงความแตกต่างระหว่างเพศของหมึกสาย
หมึกสาย พบแล้วทั้งหมดมากกว่า 1,000 ชนิด เป็นสัตว์ที่ถือกำเนิดมาอย่างยาวนานมาแล้วถึง 550–600 ล้านปีก่อน ทั้งหมดอาศัยอยู่ในทะเล กระจายพันธุ์ไปในท้องที่ต่าง ๆ ทั่วโลก หมึกสายเป็นสัตว์ที่อาศัยอยู่ตามพื้นทะเลเป็นหลัก เช่น แนวปะการัง บางชนิดพบในเหวลึกกว่า 5,000 เมตร หรือกระทั่งพบในสถานที่ ๆ หนาวเย็นจนน้ำเป็นน้ำแข็งอย่างมหาสมุทรแอนตาร์กติก โดยที่มหาสมุทรแอนตาร์กติก พบหมึกสายทั้งหมด 16 ชนิด  และทุกชนิดจะมีสารสีน้ำเงินในกระแสเลือด คือ ฮีโมไซยานิน ที่ช่วยทำให้เอาตัวรอดได้ในสถานที่ ๆ ติดลบเช่นนี้
หมึกสายกินครัสเตเชียนเป็นอาหารหลัก เช่น กุ้ง หรือปู กระนั้น หมึกสายก็ยังตกเป็นอาหารของสัตว์ที่มีขนาดใหญ่กว่าได้ เช่น ปลากะรัง หมึกสายมีวิธีการป้องกันตัวที่หลากหลาย โดยสามารถที่จะเปลี่ยนสีผิวลำตัวได้อย่าวรวดเร็ว ในบางชนิดผิวหนังสามารถที่จะมีติ่งหรือตุ่มผุดขึ้นมาเลียนแบบสภาพของพื้นผิวทะเลได้ด้วย หรือในบางชนิดก็สามารถพรางตัวเลียนแบบสัตว์ชนิดอื่นได้อย่างหลากหลาย เช่น ปลาลิ้นหมา หรืองูสมิงทะเล รวมถึงการพ่นหมึก ซึ่งเป็นสารประกอบเมลามีนและสารเคมีอื่น ๆ ออกมาเหมือนกับหมึกทั่วไป หมึกของหมึกสายนั้นจะพ่นในลักษณะที่แตกต่างไปจากหมึกกล้วย กล่าวคือ หมึกสายจะพ่นหมึกในลักษณะแบบม่านบังตาเพื่อไม่ให้ศัตรูเห็น แล้วหมึกสายก็จะพุ่งตัวหนีไปหลบซ่อนในโพรง แต่กับหมึกกล้วยซึ่งเป็นหมึกที่ว่ายน้ำอยู่กลางน้ำได้อย่างรวดเร็ว หมึกกล้วยจะพ่นหมึกออกมาในลักษณะของกลุ่มหมึก และซ่อนตัวเองในกลุ่มหมึกนั้น เพราะไม่สามารถหาที่หลบได้เหมือนหมึกสาย
วงจรชีวิตและพฤติกรรม
หมึกสาย เป็นสัตว์ที่มีความฉลาดมาก จนเชื่อได้ว่าเป็นสัตว์ไม่มีกระดูกสันหลังที่มีความเฉลียวฉลาดที่สุดในโลก จากการทดลองของนักวิทยาศาสตร์พบว่า หมึกสายสามารถที่จะเรียนรู้การเปิดฝาขวดเพื่อจับอาหารได้ ซึ่งเป็นพฤติกรรมมาจากการเรียนรู้มิใช่สัญชาตญาณ รวมถึงสามารถจดจำช่องทางที่จะหลบหนีออกจากที่คุมขังได้ด้วย นอกจากนี้แล้ว ชาวประมงที่จับหมึกสายมาอย่างยาวนานยังรายงานว่า หมึกสายยังมุดเข้าไปในกรงที่เขาวางล่อเพื่อจับเหยื่อกินเป็นอาหารในหลาย ๆ กรง โดยใช้หนวดหนีบชิ้นปลาซาร์ดีนติดตัวไปหลายชิ้น ก่อนที่จะเข้าไปกินอย่างสบายอารมณ์ในกรง ๆ หนึ่ง อีกทั้งหมึกสายในธรรมชาติ ยังเรียนรู้ที่จะมุดเข้าไปในกรงจับล็อบสเตอร์หรือกุ้งมังกรเพื่อที่จะจับกินเป็นอาหารได้ด้วย แม้ล็อบสเตอร์จะหาทางออกไม่ได้ แต่หมึกสายสามารถที่จะมุดหนีออกมาได้อย่างไม่มีปัญหา
หมึกสาย เป็นสัตว์ที่มีวงจรชีวิตสั้น บางชนิดมีอายุแค่ 6 เดือน หรือ 1 ปี บางชนิดที่มีขนาดใหญ่อาจมีช่วงอายุถึง 5 ปี การตายของหมึกสายส่วนใหญ่เกิดขึ้นหลังจากผสมพันธุ์กันแล้ว หมึกสายตัวผู้จะตายลง ขณะที่หมึกสายตัวเมียจะยังมีชีวิตอยู่ต่อไปได้อีกราว 6 เดือน เพื่อดูแลไข่ โดยหมึกสายตัวเมียจะเป็นฝ่ายดูแลไข่ที่วางเรียงตัวไว้ในโพรงหรือผนังถ้ำ โดยที่จะใช้หนวดพัดพาน้ำให้ไหลผ่านเพื่อรับออกซิเจนด้วย ตลอดระยะเวลานี้ หมึกสายตัวเมียจะไม่กินอาหารเลย และจะไม่อยู่ห่างจากไข่ จนกระทั่งไข่ฟักเป็นตัว หมึกสายตัวเมียก็จะตายลง
ความสัมพันธ์กับมนุษย์
หมึกสาย เป็นหมึกที่มนุษย์ผูกพันและใช้ประโยชน์มาตั้งแต่โบราณ ด้วยการบริโภคเป็นอาหารเช่นเดียวกับหมึกหรือหอยประเภทอื่น โดยเฉพาะในภูมิภาคยุโรปใต้ เช่น กรีซ ที่นั่นจะมีการออกจับหมึกสาย ด้วยการใช้ภาชนะดินเผาคล้ายหม้อทิ้งลงไปในพื้นทะเล ก่อนที่จะกลับมากว้านขึ้นมา หมึกสายก็จะเข้าไปอาศัยอยู่ในนั้น หากหมึกสายไม่ยอมออกมาก็จะมีวิธีไล่ด้วยการใช้น้ำเกลือเข้มข้นสาดเข้าไป จนกระทั่งในอารยธรรมกรีกโบราณ มีภาพจิตรกรรมบนภาชนะดินเผาชนิดต่าง ๆ ปรากฏเป็นรูปหมึกสายอยู่เป็นจำนวนมาก ในขณะที่น่านน้ำไทยมีหมึกสายอยู่ประมาณ 7 ชนิด ได้แก่ Amphioctopus aegina, A. marginatus, A. membranaceus, A. exannulatus, Callistoctopus ornatus, Cistopus indicus, และOctopus cyanea ชาวประมงที่จังหวัดเพชรบุรี มีวิธีการตกหมึกสายด้วยภูมิปัญญาที่คิดขึ้นเอง ซึ่งจะจับได้ดีโดยเฉพาะในยามที่ทะเลมีคลื่นลมแรง ด้วยการใช้เปลือกหอยสังข์ร้อยต่อกันให้ยาวแล้วผูกด้วยเชือก ใช้เวลาจับ 1 คืน อันเป็นภูมิปัญญาที่ส่งต่อผ่านกันมารุ่นต่อรุ่น
หมึกสาย ยังเป็นหมึกอีกชนิดหนึ่งที่นิยมนำมาบริโภคกันแบบซูชิของอาหารญี่ปุ่น ที่เรียกกันว่า "ทะโกะ" หรือ "ดะโกะ" (タコ, だこ; และในหมึกสายขนาดเล็กเรียกว่า "ไอดะโกะ"; あいだこ ส่วนหมึกสายขนาดใหญ่เรียก "ไมดะโกะ"; まいだこ ) เช่นเดียวกับอาหารทะเลชนิดอื่น ๆ โดยมักจะผ่านการแล่ให้เป็นชิ้นที่บางขึ้น โดยเฉพาะส่วนหนวด จนกลายเป็นอุตสาหกรรมประมงขนาดใหญ่ที่มีมูลค่าทางการตลาดสูง มีการส่งออกไปจำหน่ายยังประเทศต่าง ๆ มีทั้งการแช่แข็งและบริโภคสด
ในปี ค.ศ. 2017 นักวิจัยแห่งมหาวิทยาลัยซองคยูนกวาน ประเทศเกาหลีใต้ ได้ประดิษฐ์แผ่นกาวที่เลียนแบบปุ่มดูดของหนวดหมึกสาย จากการสังเกตเฝ้าพฤติกรรมของหมึกสายเป็นเวลา 2 ปี ผลที่ได้ คือ แผ่นกาวที่ประดิษฐ์จากแผ่นโพลิเมอร์ที่มีความเหนียวและแรงยึดเกาะสูงมาก สามารถยึดเกาะวัสดุต่าง ๆ ได้เป็นอย่างดีทั้ง ซิลิคอน, แก้ว, วัตถุที่มีพื้นผิวชุ่มชื้น, วัตถุที่อยู่ในน้ำ หรือเปื้อนน้ำมันได้ และยังสามารถดูดวัตถุที่อยู่ในน้ำที่มีน้ำหนักมากถึง 400 กรัมได้อย่างมีประสิทธิภาพ และยังสามารถนำกลับมาใช้ใหม่ได้มากถึง 10,000 ครั้ง ซึ่งจะมีการพัฒนาต่อไปเพื่อใช้ในวงการแพทย์สำหรับเป็นเทปกาวปิดแผลที่ไม่มีผลระคายเคืองผิวหนังมนุษย์
นอกจากนี้แล้วในวัฒนธรรมร่วมสมัย หมึกสายยังเป็นหมึกประเภทที่มักปรากฏตัวในรูปลักษณ์ของสัตว์ประหลาดขนาดใหญ่ที่จู่โจมมนุษย์ เช่น นวนิยายวิทยาศาสตร์ หรือภาพยนตร์เรื่องต่าง ๆ อาทิ Twenty Thousand Leagues Under the Sea ของ ฌูล แวร์น เป็นต้น
อราวด์เดอะเวิลด์อินอะเดย์
อราวด์เดอะเวิลด์อินอะเดย์ เป็นสตูดิโออัลบั้มที่ 7 ของพรินซ์ ในปี ค.ศ. 1985 วางจำหน่ายในวันที่ 21 เมษายน ค.ศ. 1985 สังกัดค่ายPaisley Park และวอร์เนอร์บราเธอร์สเรเคิดส์ อัลบั้มนี้ถูกประพันธ์คำร้อง ,เรียบเรียง ,ทำนอง ,ผลิต และดำเนินการทั้งหมด โดยพรินซ์
อวฮาน
การก่อตั้ง
มูลนิธิบิลและเมลินดา เกตส์ ได้เปิดตัวอวฮานใน ค.ศ. 2003 โดยมีจุดมุ่งหมายในการพัฒนารูปแบบระบบการป้องกันเอชไอวีในประเทศอินเดีย และส่งเสริมคนอื่น ๆ ในประเทศอินเดียและทั่วโลกสำหรับการปรับตัวและเปิดรับแบบอย่างเหล่านั้น
กลยุทธ์
นอกเหนือไปจากพนักงานป้องกันเอชไอวีขององค์กรแล้ว อวฮานได้ให้องค์กรด้านสุขภาพของรัฐบาลกับองค์กรพัฒนาเอกชนได้ใช้เครื่องมือที่พวกเขาต้องการใช้สำหรับการป้องกันเอชไอวีจากองค์กรอวฮานเอง อวฮานมีเทคนิคป้องกันหลัก ดังต่อไปนี้:
ความยากลำบากในการสื่อสาร
ใน ค.ศ. 2005 รายงานภายในได้ระบุว่าคนในท้องถิ่น และแม้กระทั่งแรงงานที่แผ่ออกไป มีความเข้าใจถึงกองทุนอวฮานไปอย่างยากลำบาก โดยเฉพาะอย่างยิ่งคนในท้องถิ่น ซึ่งมีปัญหาในการทำความเข้าใจต่อการให้บริการทางคลินิกของอวฮานรวมถึงการนำเสนอจากนักการศึกษา
สิ่งสืบเนื่อง
ในเดือนตุลาคม ค.ศ. 2011 ได้มีการตีพิมพ์การศึกษาในเดอะแลนเซ็ท โดยได้ข้อสรุปว่าระหว่าง ค.ศ. 2003-8 โครงการอวฮานมีความกระตือรือร้นในการลดอัตราติดเชื้อเอชไอวีในชุมชน ด้วยการเพิ่มการป้องกันรวมถึงการระดมทุนที่เพิ่มขึ้น
แม่น้ำโยโดะ
แม่น้ำโยโดะ บางช่วงของแม่น้ำเรียกว่า แม่น้ำเซตะ  หรือ แม่น้ำอูจิ  เป็นแม่น้ำสายหลักในจังหวัดโอซากะบนเกาะฮนชู มีแหล่งกักน้ำหลักอยู่ที่ทะเลสาบบิวะในจังหวัดชิงะ
ในเขตจังหวัดชิงะ แม่น้ำโยโดะจะถูกเรียกว่าแม่น้ำเซตะ ไหลเข้าสู่ทะเลสาบบิวะซึ่งเป็นทะเลสาบเขื่อน ต่อมาจึงไหลลงสู่เขตจังหวัดเกียวโต จะถูกเรียกว่าแม่น้ำอูจิ หลังจากนั้นจะไปรวมกับแม่น้ำอีกสองสาย คือ แม่น้ำคัตสึระกับแม่น้ำคิซุ จากจุดนี้เป็นต้นไปจะเรียกว่าแม่น้ำโยโดะ ไหลสู่เขตจังหวัดโอซากะ ในจังหวัดโอซากะนี้เอง แม่น้ำโยโดะมีการแตกสาขาออกไปเป็นแม่น้ำคีวโยโดะไหลสู่ใจกลางของนครโอซากะ แม่น้ำทั้งสองสายจะไหลออกสู่อ่าวโอซากะ
คาบสมุทรคิอิ
คาบสมุทรคิอิ เป็นคาบสมุทรที่ใหญ่ที่สุดของเกาะฮนชู ประเทศญี่ปุ่น ตั้งชื่อตามจังหวัดคิอิ ซึ่งเป็นจังหวัดในอดีตของญี่ปุ่น
จังหวัดวากายามะ เป็นจังหวัดที่กินพื้นที่ส่วนมากของคาบสมุทรคิอิ ซึ่งทิศตะวันตกเฉียงเหนือของจังหวัดวากายามะ เป็นที่ตั้งของจังหวัดโอซากะที่พื้นที่ตอนใต้ของจังหวัดตั้งอยู่บนคาบสมุทรด้วยเช่นเดียวกัน ทางตะวันออกของจังหวัดโอซากะคือจังหวัดนาระที่ไม่มีพื้นที่ติดกับทะเล และถัดจากจังหวัดนาระไปคือจังหวัดมิเอะ
ทางตะวันตกของคาบสมุทรคิอิ มีทะเลเซโตะในตั้งอยู่ ซึ่งทอดตัวยาวออกไปทางตะวันตก และทางตะวันออกของคาบสมุทรเป็นมหาสมุทรแปซิฟิก ทางเหนือของคาบสมุทรเป็นที่ตั้งของสามแม่น้ำคิโซะและอ่าวอิเซะ
คาบสมุทรคิอิเป็นที่ตั้งของแหล่งศักดิ์สิทธิ์และเส้นทางจาริกแสวงบุญในทิวเขาคิอิ ซึ่งเป็นมรดกโลกโดยยูเนสโก นอกจากนี้ ในปี พ.ศ. 2547 ยูเนสโกยังได้ขึ้นทะเบียนสถานที่ 3 แห่งในคาบสมุทรคิอิเป็นมรดกโลก ซึ่งประกอบด้วย
ทางามิ
ทางามิ (田上町 (Tagami-machi)) เป็นเมืองที่ตั้งอยู่ในอำเภอมินามิกัมบาระ จังหวัดนีงาตะ ประเทศญี่ปุ่น มีขนาดพื้นที่ทั้งสิ้น 31.71 sqkm เมืองนี้มีประชากรประมาณ 11,481 คน 4,203 หลังคาเรือน และมีความหนาแน่นของประชากร 362 คนต่อตารางกิโลเมตร
ภูมิศาสตร์
ทางามิตั้งอยู่ทางตอนกลางของจังหวัดนีงาตะ ติดกับนครนีงาตะทางทิศเหนือ มีแม่น้ำชินาโนะไหลผ่านเมือง
ภูมิอากาศ
ทางามิมีภูมิอากาศแบบอบอุ่นชื้น (เคิพเพิน Cfa) มีลักษณะเป็นฤดูร้อนที่อบอุ่นและเปียกชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในทางามิอยู่ที่ 13.0 °C ปริมาณน้ำฝนรายปีเฉลี่ยอยู่ที่ 1,958 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.3 °C และต่ำสุดในเดือนมกราคมที่ประมาณ 1.2 °C
ประชากร
จากข้อมูลสำมะโนของญี่ปุ่น จำนวนประชากรของทางามิเพิ่มขึ้นสูงสุดประมาณ ค.ศ. 2000 และลดลงอย่างต่อเนื่องตั้งแต่นั้นเป็นต้นมา
ประวัติศาสตร์
พื้นที่ที่เป็นเมืองทางามิในปัจจุบันเดิมเป็นส่วนหนึ่งของแคว้นเอจิโงะ และเป็นส่วนหนึ่งของดินแดนเท็นเรียวที่ปกครองโดยตรงโดยรัฐบาลโชกุนโทกูงาวะในช่วงยุคเอโดะ
ในช่วงที่มีการจัดตั้งระบบเทศบาล ได้มีการก่อตั้งเทศบาลหมู่บ้านทางามิขึ้นภายในอำเภอมินามิกัมบาระ จังหวัดนีงาตะ เมื่อวันที่ 1 เมษายน ค.ศ. 1889 และได้รับการยกฐานะเป็นเทศบาลเมืองเมื่อวันที่ 1 สิงหาคม ค.ศ. 1973
เศรษฐกิจ
เศรษฐกิจที่สำคัญในท้องถิ่นคือเกษตรกรรม โดยเฉพาะการผลิตข้าว อีกทั้งเมืองนี้ยังเป็นเมืองที่อยู่อาศัยของที่ผู้เดินทางไปทำงานที่นครนีงาตะ นครซันโจ และนครคาโมะที่อยู่ใกล้เคียง
การศึกษา
ทางามิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง ไม่มีโรงเรียนมัธยมปลาย นอกจากนี้ยังมี วิทยาลัยเทคนิคนีงาตะชูโอ (新潟中央短期大学 (Niigata chūō tanki daigaku)) ซึ่งตั้งอยู่ในทางามิ
เดวิด กิลล์
เดวิด แอลัน กิลล์ (David Alan Gill; เกิด 5 สิงหาคม 1957) เป็นผู้บริหารฟุตบอลชาวอังกฤษ ซึ่งเคยเป็นหัวหน้าคณะผู้บริหารของ แมนเชสเตอร์ยูไนเต็ด และเป็นรองประธาน สมาคมฟุตบอล เขาดำรงตำแหน่งรองประธานคณะกรรมการบริหาร กลุ่ม 14 จนกระทั่ง กลุ่ม 14 ถูกยกเลิก เขานั่งอยู่ในคณะกรรมการบริหารของ ยูฟ่า ในปี ค.ศ. 2013 กิลล์ได้รับเลือกให้เป็นรองประธาน ฟีฟ่า โดยนั่งอยู่ใน สภาฟีฟ่า ในปี ค.ศ. 2015; เขาปฏิเสธตำแหน่งนี้ในการประท้วง เซปป์ แบล็ตเตอร์ จนกระทั่งแบลตเตอร์ประกาศลาออกจากตำแหน่งประธานฟีฟ่า ภายหลัง คดีทุจริตฟีฟ่า 2015
อาชีพ
เกิดและเติบโตในเรดดิ้ง เบิร์กเชียร์ กิลล์ศึกษาที่ มหาวิทยาลัยเบอร์มิงแฮม และเป็นนักบัญชีชาร์เตอร์ดให้กับ ไพรซ์วอเทอร์เฮาส์ ในปี ค.ศ. 1981 หลังจากใช้เวลา 2 ปีในซานฟรานซิสโก เขาลาออกจากบริษัทในปี ค.ศ. 1986 เพื่อร่วมงานกับ The BOC Group ในแผนกการเงินของบริษัท และย้ายไปที่ Avis Rent a Car System ในปี ค.ศ. 1990 ที่ Avis เขารับผิดชอบธุรกิจลีสซิ่งของ จีอี แคปิตอล ด้วยเงิน 1 พันล้านดอลลาร์สหรัฐในเดือนสิงหาคม ค.ศ. 1992 ต่อมาเขาเป็นผู้อำนวยการฝ่ายการเงินที่ Proudfoot PLC ซึ่งเป็นธุรกิจที่ปรึกษาด้านการจัดการทั่วโลก จากนั้นจึงเสนอราคาซื้อ-ขายใน ตลาดหลักทรัพย์ลอนดอน และต่อจากนั้นที่ First Choice Holidays PLC ซึ่งเป็นบริษัททัวร์ที่ใหญ่เป็นอันดับ 3 ของสหราชอาณาจักร ก่อนร่วมงานกับแมนเชสเตอร์ ยูไนเต็ด ในปี ค.ศ. 1997
แมนเชสเตอร์ยูไนเต็ด
ในเดือนกันยายน ค.ศ. 2003 หลังจากการจากไปของอดีตหัวหน้าคณะผู้บริหาร ปีเตอร์ เคนยอน ที่ย้ายไปสโมสร เชลซี กิลล์ได้รับการเลื่อนตำแหน่งให้เป็นหัวหน้าคณะผู้บริหารของบมจ.แมนเชสเตอร์ยูไนเต็ด ในปี ค.ศ. 2005 เขาได้รับแต่งตั้งให้เป็น หัวหน้าคณะผู้บริหาร ของ บริษัท แมนเชสเตอร์ยูไนเต็ด จำกัด ซึ่งเข้ามารับช่วงต่อจาก บมจ.แมนเชสเตอร์ ยูไนเต็ด ภายหลังการเข้าซื้อกิจการโดย แมลคัม เกลเซอร์
กิลล์ยังเป็นรองประธานคณะกรรมการบริหารของ กลุ่ม 14 ที่ยุบไปแล้ว ซึ่งเป็นองค์กรของสโมสรฟุตบอลชั้นนำของยุโรป อย่างไรก็ตาม ในเดือนกันยายน ค.ศ. 2009 เขาได้รับเลือกให้ดำรงตำแหน่ง 2 ปีในคณะกรรมการ สมาคมสโมสรยุโรป ซึ่งเป็นองค์กรที่ตั้งขึ้นมาเพื่อแทนที่ กลุ่ม 14
เมื่อวันที่ 20 กุมภาพันธ์ ค.ศ. 2013 แมนเชสเตอร์ยูไนเต็ดได้ออกประกาศครั้งสำคัญว่ากิลล์จะออกจากตำแหน่ง หัวหน้าคณะผู้บริหาร ในช่วงฤดูร้อนปี 2013 แต่เขาจะยังคงอยู่ในคณะกรรมการในฐานะผู้อำนวยการ เขาถูกแทนที่โดยรองประธานบริหาร เอ็ด วู้ดเวิร์ด
ศาลพระเจ้าตากสิน
ศาลพระเจ้าตากสิน สามารถหมายถึง
ดูยูเฮียร์เดอะพีเพิลซิง?
ดูยูเฮียร์เดอะพีเพิลซิง? (Do You Hear the People Sing?; À la volonté du peuple) เป็นเพลงที่รู้จักกันมากที่สุดจากละครเพลงเรื่อง เลมีเซราบล์ เป็นเพลงปลุกใจและร้องบนละครเวทีถึงสองครั้ง ในภาษาไทยมีการแปลไว้หลายสำนวน เช่น "เธอได้ยินผู้คนร้องไหม?"
พรีแคมเบรียน
อภิมหาบรมยุคพรีแคมเบรียนเป็นหน่วยอย่างไม่เป็นทางการของธรณีกาล แบ่งออกเป็นสามบรมยุค ได้แก่ บรมยุคเฮเดียน บรมยุคอาร์เคียน และบรมยุคโพรเทอโรโซอิก ของธรณีกาล โดยช่วงของยุคนี้นั้นคือตั้งแต่กำเนิดโลกเมื่อ 4.6 พันล้านปีก่อนจนถึงเริ่มต้นยุคแคมเบรียนเมื่อประมาณ 541 ล้านปีก่อน เมื่อสัตว์เปลือกแข็งปรากฏขึ้นครั้งแรกอย่างแพร่หลาย
ภาพรวม
อภิมหาบรมยุคพรีแคมเบรียนนั้นไม่ค่อยเป็นที่รู้จัก แม้ว่าจะกินเวลาของประวัติของโลกกว่าเจ็ดในแปด โดยสิ่งที่เกี่ยวกับยุคนี้ที่รู้จักกันดีส่วนใหญ่ถูกค้นพบตั้งแต่ช่วงคริสต์ทศวรรษที่ 1960 เป็นต้นมา สำหรับบันทึกซากดึกดำบรรพ์ของอภิมหาบรมยุคพรีแคมเบรียนนั้นแย่กว่าบรมยุคฟาเนอโรโซอิกที่อยู่ถัดขึ้นมา และซากดึกดำบรรพ์จากอภิมหาบรมยุคพรีแคมเบรียน (เช่น สโตรมาโตไลต์) นั้นสามารถใช้งานทางการลำดับชั้นหินตามชีวภาพได้อย่างจำกัด ทั้งนี้ เนื่องจากหินของอภิมหาบรมยุคพรีแคมเบรียนจำนวนมากนั้นถูกแปรสภาพอย่างหนักหน่วง โดยทำให้บดบังต้นกำเนิดของหินเหล่านั้น ขณะที่หินอื่น ๆ ถูกทำลายโดยการกร่อน หรือถูกฝังไว้อยู่ใต้ชั้นหินของบรมยุคฟาเนอโรโซอิก
มีแนวความคิดว่าโลกนั้นรวมตัวกันขึ้นจากวัตถุในวงโคจรรอบดวงอาทิตย์เมื่อประมาณ 4,543 ล้านปีก่อน และอาจถูกดาวเคราะห์อีกดวงนามว่า เทียอา ไม่นานนักหลังจากการก่อตัวพุ่งชน แยกวัตถุออกไปจากโลกไปกำเนิดเป็นดวงจันทร์ (ดู สมมุติฐานการชนครั้งใหญ่) ขณะที่เปลือกโลกที่เสถียรแล้วนั้นอยู่ที่ 4,433 ล้านปีก่อน เนื่องจากผลึกเพทายจากรัฐเวสเทิร์นออสเตรเลียถูกกำหนดได้ 4,404 ± 8 ล้านปีก่อน
คำว่า "พรีแคมเบรียน" ถูกใช้โดยนักธรณีวิทยาและนักบรรพชีวินวิทยาสำหรับการอภิปรายโดยทั่วไปที่ไม่ต้องการชื่อบรมยุคที่เจาะจง อย่างไรก็ตาม ทั้งสำนักงานสำรวจทางธรณีวิทยาแห่งสหรัฐ (USGS) และคณะกรรมมาธิการการลำดับชั้นหินสากล (ICS) ถือว่าคำนี้นั้นไม่เป็นทางการ เนื่องจากช่วงยุคที่อยู่ภายในพรีแคมเบรียนนั้นประกอบด้วยสามบรมยุค (ได้แก่ บรมยุคเฮเดียน บรมยุคอาร์เคียน และบรมยุคโพรเทอโรโซอิก) บางครั้งจึงถูกกล่าวถึงเป็น อภิมหาบรมยุค (supereon) แต่ศัพท์นี้ก็ถือว่าไม่เป็นทางด้วย เนื่องจากไม่ได้ถูกกำหนดไว้ในคู่มือการลำดับชั้นหินตามอายุกาลของคณะกรรมมาธิการการลำดับชั้นหินสากล
คำว่า อีโอโซอิก (Eozoic; มาจากคำว่า eo- หมายความว่า แรกสุด) นั้นเป็นคำพ้องกับคำว่า พรี-แคมเบรียน หรือโดยเจาะจงยิ่งขึ้น คือ อาร์เคียน
รูปแบบสิ่งมีชีวิต
สิ่งมีชีวิตหลายเซลล์ที่มีความซับซ้อนอาจปรากฏขึ้นได้เร็วที่สุดถึง 2,100 ล้านปีก่อน อย่างไรก็ตาม การตีความซากดึกดำบรรพ์โบราณนั้นเป็นปัญหา และ "...คำจำกัดความบางประการของการมีหลายเซลล์ (multicellularity) นั้นครอบคลุมซึ่งทุกสิ่งตั้งแต่แบคทีเรียธรรมดาพื้นฐานไปจนถึงตัวแบดเจอร์" สิ่งมีชีวิตหลายเซลล์ที่ซับซ้อนที่เป็นไปได้อื่นในช่วงต้นนั้น ได้แก่ สาหร่ายสีแดงอายุ 2,450 ล้านปีจากคาบสมุทรโคลา สัญญาณบ่งชี้ถึงสิ่งมีชีวิตเนื้อสารอินทรีย์ (carbonaceous biosignatures) อายุ 1,650 ล้านปีจากตอนเหนือของประเทศจีน ราฟาทาซเมียอายุ 1,600 ล้านปี และสาหร่ายสีแดงแบงจิโอมาร์ฟาอายุ 1,047 ล้านปีที่เป็นไปได้จากภูมิภาคอาร์คติกแคนาดา โดยซากดึกดำบรรพ์ที่เก่าแก่ที่สุดที่ได้รับการยอมรับกันอย่างกว้างขวาง ว่าเป็นสิ่งมีชีวิตหลายเซลล์ที่ซับซ้อนนั้นถูกกำหนดอายุในยุคอีดีแอคารัน และยังมีการพบลักษณะสิ่งมีชีวิตที่มีตัวอ่อนนุ่มหลากหลายในหลายสถานที่ทั่วโลก และมีอายุอยู่ระหว่าง 635 ถึง 542 ล้านปี โดยสิ่งเหล่านี้เรียกรวมว่า ชีวชาติยุคอีดีแอคารันหรือเวนเดียน ซึ่งสิ่งมีชีวิตมีเปลือกแข็งได้ปรากฏตัวขึ้นเมื่อสิ้นสุดช่วงกาลดังกล่าว ซึ่งนับเป็นจุดเริ่มต้นของบรมยุคฟาเนอโรโซอิก ในช่วงกลางของยุคถัดจากแคมเบรียน สัตวชาติต่าง ๆ ที่มีความหลากหลายนั้นถูกบันทึกอยู่ในหินดินดานเบอร์เจส รวมถึงบางประการซึ่งอาจเป็นตัวแทนของกลุ่มต้นสายของลำดับสมัยใหม่ (modern taxa) โดยความหลากหลายของรูปแบบสิ่งมีชีวิตที่เพิ่มขึ้นในช่วงต้นยุคแคมเบรียนนั้น เรียกว่า การระเบิดของสิ่งมีชีวิตชีวิตยุคแคมเบรียน
ในขณะที่แผ่นดินนั้นดูเหมือนจะไร้ซึ่งพืชและสัตว์ ไซยาโนแบคทีเรียและจุลชีพอื่น ๆ นั้นได้ก่อตัวเป็นเสื่อโพรแคริโอตขึ้นปกคลุมพื้นที่บนบก
และยังมีการพบร่องรอยของสัตว์ที่มีอวัยวะคล้ายขาในโคลนเมื่อ 551 ล้านปีก่อน
สภาพแวดล้อมของดาวเคราะห์และมหันตภัยออกซิเจน
หลักฐานที่ละเอียดของการเคลื่อนตัวของแผ่นธรณีและกิจกรรมทางธรณีแปรสัณฐานอื่น ๆ ในอภิมหาบรมยุคพรีแคมเบรียนนั้นถูกเก็บรักษาไว้ได้อย่างไม่ดีนัก โดยทั่วไปแล้วเชื่อกันว่าทวีปก่อนเกิด (proto-continents) ขนาดเล็กนั้นปรากฏขึ้นก่อน 4,280 ล้านปีก่อน และแผ่นดินส่วนใหญ่ของโลกได้รวมเข้าด้วยกันเป็นมหาทวีปเดียวเมื่อประมาณ 1,130 ล้านปีก่อน มหาทวีปดังกล่าว เรียกว่า มหาทวีปโรดีเนีย และได้แตกออกจากกันราว 750 ล้านปีก่อน มีการระบุยุคธารน้ำแข็งจำนวนหนึ่งขึ้น ซึ่งย้อนไปได้ถึงสมัยฮูโรเนียนในราว ๆ 2,400–2,100 ล้านปีก่อน โดยหนึ่งในการศึกษาที่ดีที่สุด คือ การเปลี่ยนสภาพโดยธารน้ำแข็งสเตอร์เชียน-วารานเจียนประมาณ 850–635 ล้านปีก่อน ซึ่งอาจนำไปสู่การเกิดภาวะธารน้ำแข็งทุกหนทุกแห่งมาจนถึงเส้นศูนย์สูตร เป็นผลให้เกิด "ปรากฏการณ์โลกก้อนหิมะ"
ชั้นบรรยากาศของโลกในยุคเริ่มแรกนั้นยังไม่เป็นที่เข้าใจกันดีนัก นักธรณีวิทยาส่วนใหญ่เชื่อว่าชั้นบรรยากาศขณะนั้น ประกอบด้วย ไนโตรเจน คาร์บอนไดออกไซด์ และแก๊สเฉื่อยอื่น ๆ เป็นหลัก และยังไร้ซึ่งออกซิเจนอิสระ อย่างไรก็ตาม มีหลักฐานว่าชั้นบรรยากาศที่อุดมไปด้วยออกซิเจนนั้นปรากฏมาตั้งแต่ช่วงเริ่มแรกของบรมยุคอาร์เคียนแล้ว
ในปัจจุบัน ยังคงเชื่อกันว่าโมเลกุลของออกซิเจน นั้นไม่ใช่ส่วนสำคัญของชั้นบรรยากาศโลก จนกระทั่งภายหลังจากสิ่งมีชีวิตสังเคราะห์ด้วยแสงได้วิวัฒนาการขึ้น และได้ผลิตออกซิเจนออกมาในปริมาณมากซึ่งเป็นผลพลอยได้จากกระบวนการเมแทบอลิซึม การเปลี่ยนแปลงที่รุนแรงนี้คือจากชั้นบรรยากาศซึ่งเฉื่อยทางเคมีไปสู่การออกซิไดซ์ ทำให้เกิดวิกฤตทางนิเวศวิทยาขึ้น ในบางครั้งเรียกกันว่า เหตุการณ์มหันตภัยออกซิเจน โดยในตอนแรก ออกซิเจนจะรวมตัวกับองค์ประกอบอื่น ๆ ในเปลือกโลกอย่างรวดเร็ว โดยส่วนใหญ่จะเป็นเหล็กโดยเป็นนำออกจากชั้นบรรยากาศโลก หลังจากแหล่งออกซิเดชันบนพื้นผิวได้หมดลง ออกซิเจนก็เริ่มเกิดการสะสมอยู่ในชั้นบรรยากาศ และบรรยากาศที่มีออกซิเจนเป็นปริมาณมากในปัจจุบันก็ได้พัฒนาขึ้น โดยหลักฐานนี้ปรากฏอยู่ในหินเก่าซึ่งมีการก่อตัวขึ้นของแถบเหล็กขนาดใหญ่ที่มีการวางตัวเป็นเหล็กออกไซด์
การแบ่งย่อย
ศัพทวิทยาได้มีการพัฒนาขึ้นเพื่อครอบคลุมในช่วงปีเริ่มแรกที่โลกเกิดขึ้น โดยการหาอายุจากการวัดสมบูรณ์ทำให้สามารถกำหนดวันที่แน่นอนให้กับรูปแบบและลักษณะเฉพาะ โดยอภิมหาบรมยุคพรีแคมเบรียนถูกแบ่งย่อยออกเป็นสามบรมยุค ได้แก่ บรมยุคเฮเดียน (4,600–4,000 ล้านปีก่อน) บรมยุคอาร์เคียน (4,000–2,500 ล้านปีก่อน) และบรมยุคโพรเทอโรโซอิก (2,500–541 ล้านปีก่อน) (ดูที่ เส้นเวลาของอภิมหาบรมยุคพรีแคมเบรียน)
มีการเสนอกันว่าอภิมหาบรมยุคพรีแคมเบรียน ควรถูกแบ่งออกเป็นบรมยุคและสมัยต่าง ๆ เพื่อให้สะท้อนถึงขั้นตอนของการวิวัฒนาการของดาวเคราะห์โลก มากกว่าที่จะแบ่งกันเช่นปัจจุบันซึ่งขึ้นกับอายุเชิงตัวเลข ระบบดังกล่าวนี้สามารถอาศัยเหตุการณ์ในบันทึกการลำดับชั้นหินและอาศัยการกำหนดโดยจุดและแหล่งชั้นหินแบบฉบับขอบทั่วโลก (GSSP) โดยอภิมหาบรมยุคพรีแคมเบรียนสามารถแบ่งออกได้เป็น 5 บรมยุค "ตามธรรมชาติ" โดยมีลักษณะดังนี้
มหาทวีปพรีแคมเบรียน
การเคลื่อนตัวของแผ่นธรณีภาคของโลก ทำให้เกิดการก่อตัวและการแตกออกของทวีปเมื่อเวลาผ่านไป รวมไปถึง การก่อตัวเป็นมหาทวีปซึ่งรวมเอาแผ่นดินทั้งหมดไว้ด้วย มหาทวีปแรกสุดที่รู้จัก คือ วาลบารา โดยก่อตัวขึ้นจากทวีปก่อนเกิดและกลายเป็นมหาทวีปเมื่อ 3.636 พันล้านปีก่อน วาลบาราแตกออกจากกันเมื่อประมาณ 2.845 ถึง 2.803 พันล้านปีก่อน มหาทวีปเคนอร์แลนด์ก่อตัวขึ้นเมื่อประมาณ 2.72 พันล้านปีก่อนและแตกออกในบางช่วงก่อน 2.45–2.1 พันล้านปีก่อนเป็นหินฐานธรณีทวีปก่อนเกิด เรียกว่า ลอเรนเชีย บอลติกา ยิลการ์น และ คาลาฮารี มหาทวีปโคลัมเบียหรือนูนา ก่อตัวขึ้นเมื่อ 2.1–1.8 พันล้านปีก่อนและแตกออกเมื่อประมาณ 1.3–1.2 พันล้านปีก่อน มหาทวีปโรดิเนีย คาดกันว่าก่อตัวขึ้นเมื่อประมาณ 1,300 ถึง 900 ล้านปีก่อน โดยได้รวบรวมทวีปส่วนใหญ่หรือทั้งหมดของโลกไว้ และแยกออกเป็นแปดทวีปเมื่อราว 750 ถึง 600 ล้านปีก่อน
ถนนนครเขื่อนขันธ์
ถนนนครเขื่อนขันธ์ เป็นถนนในจังหวัดสมุทรปราการ เดิมนั้นกรมทางหลวงกำหนดให้ทางหลวงสายนี้เป็นทางหลวงหมายเลข 3104 แต่ในปัจจุบันทางหลวงสายนี้ได้โอนมาอยู่ในความรับผิดชอบของเทศบาลเมืองพระประแดงแล้ว มีแนวสายทางเริ่มจากถนนสุขสวัสดิ์ กิโลเมตรที่ 11 เข้าสู่ตำบลตลาด อำเภอพระประแดง โดยไปบรรจบกับถนนศรีเขื่อนขันธ์(เป็นถนนที่เลียบท่าน้ำพระประแดง) ข้างที่ว่าการอำเภอพระประแดง มีระยะทางตลอดทั้งสาย 1.7 กิโลเมตร  ถนนเส้นนี้มี 6 ช่องจราจรพร้อมทั้งเกาะกลางถนน ตั้งแต่กิโลเมตรที่ 0 - กิโลเมตรที่ 1.1 หน้าวัดกลาง จากนั้นตั้งแต่เชิงสะพานคลองลัดหลวง ถึงท่าน้ำพระประแดงจะเหลือแค่ 2 ช่องจราจร ตลอดระยะถนนนครเขื่อนขันธ์ผ่านสถานที่สำคัญ เช่น
อากิบะเมดวอร์
อากิบะเมดวอร์ เป็นซีรีส์อนิเมะโทรทัศน์ออริจินอลญี่ปุ่น สร้างโดยบริษัทไซเกมส์และสตูดิโอพีเอเวิกส์ กำกับโดยโซอิจิ มาซูอิ เขียนบทโดยโนริฮิโกะ ฮิกิ ออกแบบตัวละครโดยมานาบุ นิอิ และแต่งดนตรีประกอบโดยโยชิฮิโระ อิเกะ ออกอากาศตั้งแต่เดือนตุลาคมถึงธันวาคม พ.ศ. 2565 ทางช่อง Tokyo MX, BS11, KBS Kyoto และ SUN
เนื้อเรื่อง
ในอากิฮาบาระปี ค.ศ. 1999 หญิงสาวอายุ 17 ปีชื่อวาฮิระ นาโกมิเริ่มต้นงานใหม่โดยทำงานในเมดคาเฟ่ธีมหมู พยายามจะไล่ตามความฝันในการเป็นเมดผู้ร่าเริงและขยันขันแข็ง แต่แล้วไม่นานนาโกมิก็พบว่าโลกของเมดคาเฟ่ในอากิฮาบาระนั้นโหดร้ายกว่าที่เธอคิดไว้ตอนแรกไว้อย่างมาก
ทฤษฎีมูลค่าแรงงาน
ทฤษฎีมูลค่าแรงงาน (Labor theory of value) เป็นทฤษฎีเศรษฐศาสตร์นอกหลักการว่าด้วยมูลค่าแรงงาน อธิบายว่าทุกสิ่งไม่สามารถสร้างมูลค่าได้ด้วยตัวมันเองหากปราศจากการลงแรงของมนุษย์ มูลค่าทางเศรษฐกิจของสินค้าและบริการนั้น ไม่ได้ถูกกำหนดตามความพอใจของผู้ขาย แต่สามารถวัดได้ในขั้นตอนการผลิตโดยวัดจากชั่วโมงการทำงานของกรรมกรที่ระดับจำเป็น แนวคิดนี้เป็นที่ถกเถียงของนักเศรษฐศาสตร์สำนักมาคส์มาจนถึงปัจจุบัน แม้ว่าแนวคิดนี้จะเคยถูกยกขึ้นมาเสนอก่อนหน้านั้นแล้วโดยนักเศรษฐศาสตร์เสรีนิยม อาทิ อดัม สมิธ และ เดวิด ริคาร์โด
นิยามของมูลค่าแรงงาน
เมื่อกล่าวถึงความหมายของมูลค่าแรงงาน มูลค่า นั้นหมายถึง จำนวนชั่วโมงการทำงานอันจำเป็น (บางตำราคือ เวลาทำงานอันจำเป็นทางสังคม Socially-necessary labour-time) ในการผลิตสินค้าและบริการขึ้นมา ซึ่งทั้งเดวิด ริคาร์โด และคาร์ล มาคส์ ได้พยายามจะอธิบายกิจกรรมเชิงแรงงานทั้งหมดที่เป็นนามธรรมให้เป็นจำนวนเชิงรูปธรรมขึ้นมา เพื่อที่จะพัฒนาทฤษฎีราคาที่แท้จริงหรือราคาโภคภัณฑ์ธรรมชาติ ในขณะที่ทฤษฎีมูลค่าแรงงานของอดัม สมิธ ไม่ได้ต้องการจำนวนเชิงรูปธรรมเหล่านั้นเลย ทฤษฎีของสมิธนั้นใกล้เคียงกับทฤษฎีอรรถประโยชน์ (Utility theory) ที่เขาได้อธิบายไว้ว่า โภคภัณฑ์นั้นมีค่าเท่ากับอะไรก็ตามที่ถูกแรงงานเอาไปแลก (มูลค่าแลกเปลี่ยน) หรือเท่ากับอะไรก็ตามที่ถูกแรงงานเก็บรักษาไว้เพื่อบริโภคเอง (มูลค่าใช้สอย) หรือหมายถึงทั้งสองอย่าง ซึ่งมูลค่านี้เองที่ทำให้เกิดอุปสงค์และอุปทานในช่วงเวลาใดเวลาหนึ่ง
มูลค่าแรงงานถูกอธิบายไว้ด้วยสมการ: ตัวอย่าง; มูลค่า (W) ของไข่เจียว 1 ฟอง ประกอบด้วยมูลค่าของทุน (c = ไข่ดิบ 1 ฟอง, ค่าแก็ส, ค่าเสื่อมกระทะ) กับมูลค่าแรงงาน (L = เวลาเฉลี่ยที่สังคมใช้ในการตีและเจียวไข่ 1 ฟอง) โดยเฉลี่ยแล้ว สังคมใช้เวลาในการตีและเจียวไข่ฟองละ 2 นาที แต่คนที่ใช้เวลาตีและเจียวไข่ 4 นาทีจะอ้างว่าไข่เจียวเขาจะต้องแพงกว่าไม่ได้ ต้องใช้มาตรฐานของสังคมมาเป็นตัวกำหนดมูลค่าแรงงาน เวลาโดยเฉลี่ยที่สังคมใช้ในการผลิตสิ่งใดสิ่งหนึ่งนี้เองที่เรียกว่า จำนวนชั่วโมงการทำงานอันจำเป็น
โกสต์ด็อกเตอร์: ผีหมอ หมอผี
โกสต์ด็อกเตอร์: ผีหมอ หมอผี (Ghost Doctor) เป็นละครโทรทัศน์เกาหลีใต้ กำกับโดยบู ซ็อง-ช็อล นำแสดงโดยเรน, คิม บ็อม, ยูอี และซน นา-อึน ละครเรื่องนี้เกี่ยวกับหมอสองคนที่มีภูมิหลังและทักษะที่ไม่ธรรมดามารวมกันเป็นคน ๆ เดียว ออกอากาศตั้งแต่วันที่ 3 มกราคม ถึง 22 กุมภาพันธ์ ค.ศ. 2022 ทางช่องทีวีเอ็น ทุกวันวันจันทร์และวันอังคาร เวลา 22:30 น. (ตามเวลาท้องถิ่น) จำนวน 16 ตอน สามารถสตรีมได้บน TVING, อ้ายฉีอี้ และเน็ตฟลิกซ์ สำหรับในประเทศไทยออกอากาศทางช่อง 7HD โดยใช้ชื่อว่า "คู่ซี้ผีคุณหมอ" ทุกวันจันทร์-พฤหัสบดี เวลา 21:30 น. ถึง 22:30 น. เริ่มวันที่ 6 กันยายน พ.ศ. 2566 โดยก่อนหน้านี้เคยนำมาออกอากาศในไทยมาแล้วทางช่องทรูโคเรียมอร์ ทรูวิชั่นส์ หมายเลขช่อง 141,238 โดยใช้ชื่อว่า "วิญญาณหมอ ขอป่วน" ออกอากาศทุกวันจันทร์-อังคาร เวลา 20:00 น. เริ่มวันที่ 18 เมษายน พ.ศ. 2565
เรื่องย่อ
เรื่องราวของแพทย์สองคนที่มีภูมิหลังสุดโต่งซึ่งมีบุคลิกและทักษะทางการแพทย์ที่ตรงข้ามกันโดยสิ้นเชิง: ชา ย็อง-มิน (เรน) นายแพทย์หนุ่มที่มีทักษะเฉียบขาด แต่เขาเป็นคนที่เห็นแก่ตัวและนิสัยเย่อหยิ่ง โก ซึง-ทัก (คิม บ็อม) นายแพทย์มีความรู้ด้านการแพทย์ที่ดีเยี่ยม แต่เป็นบุคคลที่มีอาการกลัวเลือด กระทั่งวันหนึ่งชา ย็อง-มินได้เข้าไปพัวพันอยู่เหตุการณ์ไม่คาดฝัน และเหตุการณ์นั้นได้ทำให้ดวงวิญญาณของเขาหลุดออกจากร่างตัวเอง ก่อนจะย้ายเข้าไปสิงสู่ในร่างโก ซึง-ทักแทน
กิโลไบต์
กิโลไบต์ (Kilobyte) ใช้ตัวย่อว่า kB มีค่าเท่ากับ 1,000 ไบต์ (SI prefix) เช่น ถ้าพูดว่า คอมพิวเตอร์มีหน่วยความจำ 100 กิโลไบต์ หมายความว่า มีเนื้อที่ในหน่วยความจำ 100,000 ไบต์ มีความจุประมาณ รูปถ่ายคุณภาพระดับกลาง
โทมัส โรท (นักข่าว)
โทมัส โรท (Thomas Roth; เกิด 21 พฤศจิกายน ค.ศ. 1951 ที่เมืองไฮล์บร็อน) เป็นผู้ประกาศข่าวและพิธีกรโทรทัศน์ชาวเยอรมัน
ชีวิต
ในช่วงสิงหาคม ค.ศ. 2013 โทมัส โรทได้เป็นผู้ประกาศข่าวชายในรายการ ทาเกิสเทเมิน ของสถานีโทรทัศน์แห่งเยอรมนี (อาแอร์เด)
รี ย็อง-แอ
รี ย็อง-แอ (เกิด 4 พฤศจิกายน ค.ศ. 1965) เป็นนักกระโดดสูงชาวเกาหลีเหนือ เธอเคยกระโดดสูงถึง 6.79 เมตร เมื่อเดือนพฤษภาคม ค.ศ. 1988 จากการแข่งขันที่กัวลาลัมเปอร์
การผนึกประตูของซุซุเมะ
การผนึกประตูของซุซุเมะ เป็นภาพยนตร์แอนิเมชันแนวจินตนิมิตของญี่ปุ่น เขียนบทและกำกับโดยมาโกโตะ ชิงไก สร้างโดยคอมิกซ์เวฟฟิล์ม จัดจำหน่ายโดยโทโฮ ออกแบบตัวละครโดยมาซาโยชิ ทานากะ จากภาพยนตร์สองเรื่องก่อนหน้า อย่าง หลับตาฝัน ถึงชื่อเธอ และ ฤดูฝัน ฉันมีเธอ กำกับแอนิเมชันโดยเคนอิจิ ซึจิยะ ออกแบบภาพโดยทาคุมิ ทันจิ และแรดวิมส์แต่งเพลงสำหรับภาพยนตร์ นาโนกะ ฮาระเป็นผู้ให้เสียงพากย์ตัวละครหลัก ภาพยนตร์ออกฉายที่ประเทศญี่ปุ่นในวันที่ 11 พฤศจิกายน พ.ศ. 2565 และทั่วโลกช่วงต้นปี พ.ศ. 2566 ภาพยนตร์ออกฉายในประเทศไทยในวันที่ 13 เมษายน พ.ศ. 2566
เรื่องย่อ
เรื่องราวของเด็กหญิงซุซุเมะ อายุ 17 ปี อาศัยอยู่ในเมืองที่เงียบสงบ บนเกาะคีวซู ของประเทศญี่ปุ่น เรื่องราวได้เริ่มขึ้นเมื่อซุซุเมะได้พบกับชายหนุ่มคนหนึ่งที่กำลังตามหา "ประตู" ทั้งสองได้ร่วมกันตามหาประตูเก่าบานนั้น ซึ่งอยู่ในบ้านร้างท่ามกลางหุบเขา ทันทีที่ซุซุเมะได้ยื่นมือเปิดประตูนั้น "ภัยพิบัติจากประตู" ก็ได้ปรากฏขึ้นทั่วทั้งญี่ปุ่น และมีแค่ซุซุเมะเท่านั้น ที่ต้องหาทางในการปิดประตูและหยุดภัยพิบัติที่เกิดขึ้นให้ได้ ด้วยพลังของความสัมพันธ์ที่เธอจะได้พบเจอระหว่างการเดินทางสุดอัศจรรย์เกินกว่าเธอจะจินตนาการ
การผลิต
มาโกโตะ ชิงไกและทีมงานได้เริ่มวางโครงเรื่องของภาพยนตร์เรื่องนี้ไว้ ตั้งแต่เดือนมกราคมถึงมีนาคม พ.ศ. 2563 เริ่มเขียนบทในเดือนเมษายน ซึ่งเป็นช่วงที่ญี่ปุ่นได้ประกาศสถานการณ์ฉุกเฉินจากการระบาดของโควิด-19 ในการให้สัมภาษณ์กับทางโทรทัศน์ มาโกโตะ ชิงไกเผยว่าสถานการณ์โรคระบาดไม่ได้ส่งผลกับการผลิตภาพยนตร์มากนัก ทั้งยังกล่าวอีกว่าภาพยนตร์จะออกไปแนวของโลกล่มสลาย ซึ่งทำให้ผู้ชมไม่สามารถลืมความรู้สึกหลังจากดูได้อย่างแน่นอน หลังจากเขียนบทเสร็จในเดือนสิงหาคม ก็ได้เริ่มเขียนกระดานเรื่องราวตั้งแต่เดือนกันยายน พ.ศ. 2563 ถึง ธันวาคม พ.ศ. 2564 เช่นเดียวกันตัวแอนิเมชันก็ได้เริ่มสร้างตั้งแต่เดือนเมษายน ปี พ.ศ. 2564
วันที่ 15 ธันวาคม พ.ศ. 2564 ภาพยนตร์เรื่องนี้ก็ได้เปิดตัวอย่างเป็นทางการ รวมไปถึงทีมงานที่มี มาซาโยชิ ทานากะเป็นผู้ออกแบบตัวละคร เคนอิจิ ซึจิยะเป็นผู้กำกับแอนิเมชัน และทาคุมิ ทันจิเป็นผู้ออกแบบงานภาพ
เพลงประกอบ
วันที่ 20 กันยายน พ.ศ. 2565 ภาพยนตร์ได้รับการประกาศว่าวงแรดวิมส์ที่เคยทำงานให้กับภาพยนตร์สองเรื่องก่อนหน้าของชิงไกอย่าง หลับตาฝัน ถึงชื่อเธอ และ ฤดูฝัน ฉันมีเธอ จะแต่งเพลงประกอบภาพยนตร์ร่วมกันกับนักแต่งเพลงอย่าง Kazuma Jinnouchi. ทั้งยังเปิดเผยว่า นักร้องสาวใน ติ๊กต็อก อย่าง Toaka จะขับร้องเพลงประกอบหลักของเรี่องอย่าง "ซุซุเมะ" (すずめ). โดยเพลงประกอบจะวางจำหน่ายในวันที่ 30 กันยายน พ.ศ. 2565 ทางดิจิตอลแพลตฟอร์มของญี่ปุ่น
สื่อดัดแปลง
นวนิยายดัดแปลงเขียนโดยชิงไกวางจำหน่ายเมื่อวันที่ 24 สิงหาคม พ.ศ. 2565 โดยเป็นหนังสือในเครือคาโดกาวะบุงโกะ ส่วนหนึ่งของเนื้อเรื่องในนวนิยายรวมไปถึงอนุสารที่แจกระหว่างงานฤดูร้อนคาโดบุง 2022 ซึ่งจัดขึ้นในร้านหนังสือญี่ปุ่นเมื่อวันที่ 10 มิถุนายน ฉบับปกอ่อนสำหรับเด็กซึ่งเพิ่มฟูริงานะและภาพประกอบวาดโดยชิโอะ วางจำหน่ายเมื่อวันที่ 13 ตุลาคมโดยเป็นหนังสือในเครือคาโดกาวะสึบาซะบุงโกะ นวนิยายมียอดจำหน่ายมากกว่า 350,000 เล่มในเดือนพฤศจิกายน พ.ศ. 2565 นวนิยายมีลิขสิทธิ์ในประเทศไทยโดยสำนักพิมพ์ฟีนิกซ์
พระบาทสมเด็จพระมงกุฎเกล้าเจ้าอยู่หัว
พระบาทสมเด็จพระปรเมนทรมหาวชิราวุธฯ พระมงกุฏเกล้าเจ้าอยู่หัว (1 มกราคม พ.ศ. 2424 – 26 พฤศจิกายน พ.ศ. 2468) เป็นพระมหากษัตริย์สยาม รัชกาลที่ 6 แห่งราชวงศ์จักรี เสด็จพระราชสมภพเมื่อวันเสาร์ เดือนยี่ ขึ้น 2 ค่ำ ปีมะโรง ตรงกับวันที่ 1 มกราคม พ.ศ. 2424 เป็นพระราชโอรสพระองค์ที่ 32 ในพระบาทสมเด็จพระจุลจอมเกล้าเจ้าอยู่หัว เสวยราชสมบัติเมื่อวันอาทิตย์ที่ 23 ตุลาคม ปีจอ พุทธศักราช 2453 และเสด็จสวรรคตเมื่อวันพฤหัสบดีที่ 26 พฤศจิกายน พ.ศ. 2468 ปีฉลู รวมพระชนมพรรษา 44 พรรษา เสด็จดำรงราชสมบัติรวม 15 ปี
พระบาทสมเด็จพระมงกุฎเกล้าเจ้าอยู่หัว มีพระอัจฉริยภาพและทรงบำเพ็ญพระราชกรณียกิจในหลายสาขา ทั้งด้านการเมืองการปกครอง การทหาร การศึกษา การสาธารณสุข การต่างประเทศ และที่สำคัญที่สุดคือด้านวรรณกรรมและอักษรศาสตร์ ได้ทรงพระราชนิพนธ์บทร้อยแก้วและร้อยกรองไว้นับพันเรื่อง กระทั่งทรงได้รับการถวายพระราชสมัญญาเมื่อเสด็จสวรรคตแล้วว่า "สมเด็จพระมหาธีรราชเจ้า" พระองค์เป็นพระมหากษัตริย์พระองค์แรกในราชวงศ์จักรีที่ไม่มีวัดประจำรัชกาล แต่ได้ทรงมีการสถาปนาโรงเรียนมหาดเล็กหลวง หรือวชิราวุธวิทยาลัยในปัจจุบันขึ้นแทน ด้วยทรงพระราชดำริว่าพระอารามนั้นมีมากแล้ว และการสร้างอารามในสมัยก่อนนั้นก็เพื่อบำรุงการศึกษาของเยาวชนของชาติ จึงทรงพระราชดำริให้สร้างโรงเรียนขึ้นแทน
พระบรมราชานุสาวรีย์แห่งแรกของพระบาทสมเด็จพระมงกุฎเกล้าเจ้าอยู่หัวสร้างแล้วเสร็จเมื่อ พ.ศ. 2485 ประดิษฐาน ณ สวนลุมพินี ซึ่งเป็นบริเวณที่ดินส่วนพระองค์ที่พระราชทานไว้เป็นสมบัติของประชาชน เพื่อจัดงานสยามรัฐพิพิธภัณฑ์แสดงสินค้าไทยแก่ชาวโลกเป็นครั้งแรก เพื่อบำรุงเศรษฐกิจและพาณิชยกรรมของประเทศ (แต่มิทันได้จัดก็เสด็จสวรรคตเสียก่อน) และทรงตั้งพระราชหฤทัยว่าเมื่อเสร็จงานแล้ว จะพระราชทานเป็นสวนสาธารณะพักผ่อนหย่อนใจแห่งแรกในกรุงเทพฯ ทั้งนี้ ในวันคล้ายวันสวรรคตของทุกปี วันที่ 25 พฤศจิกายน พระบาทสมเด็จพระเจ้าอยู่หัว หรือผู้แทนพระองค์ จะเสด็จพระราชดำเนินไปทรงวางพวงมาลา ถวายบังคมพระบรมราชานุสรณ์ ณ สวนลุมพินีแห่งนี้ ในวันนั้นมีหน่วยราชการ หน่วยงานเอกชน นิสิตนักศึกษา พ่อค้าประชาชนจำนวนมากไปวางพวงมาลาถวายราชสักการะ และยังทรงพระกรุณาโปรดเกล้าฯ ให้บำเพ็ญพระราชกุศลอุทิศถวาย ณ วชิราวุธวิทยาลัย
พระราชสมภพ
พระบาทสมเด็จพระมงกุฎเกล้าเจ้าอยู่หัว เป็นพระราชโอรสองค์ที่ 29 ในพระบาทสมเด็จพระจุลจอมเกล้าเจ้าอยู่หัว และเป็นองค์ที่ 2 ที่ประสูติแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จพระราชสมภพเมื่อวันเสาร์ เดือนยี่ ขึ้น 2 ค่ำ ปีมะโรง โทศก จ.ศ. 1242 (ตรงกับวันที่ 1 มกราคม พ.ศ. 2423 (นับแบบปัจจุบันเป็น พ.ศ. 2424)) เพลาอีกบาตรหนึ่ง ถึง 3 โมงเช้า ณ พระที่นั่งในพระบรมมหาราชวังชั้นใน มีพระเชษฐภคินีและพระอนุชาร่วมพระชนนี 7 พระองค์ คือ
แม้ตอนประสูติ พระราชชนนียังดำรงพระยศเป็น พระราชเทวีอยู่ ยังมิได้ดำรงพระยศ พระอัครมเหสี แต่ตามขัตติยราชประเพณีในรัชกาลที่ 5 พระราชโอรสธิดาดำรงพระยศเป็นเจ้าฟ้าชั้นทูลกระหม่อมทุกพระองค์ พระอิสริยยศเดิมของพระองค์ทรงเป็นสมเด็จเจ้าฟ้าชั้นทูลกระหม่อม เมื่อพระชนมพรรษาเจริญครบเดือน สมเด็จพระบรมชนกนาถทรงพระกรุณาโปรดเกล้าฯ ให้ตั้งการพระราชพิธีสมโภชเดือนและขึ้นพระอู่ สถาปนาเป็น สมเด็จพระเจ้าลูกยาเธอ เจ้าฟ้ามหาวชิราวุธ แต่ยังมิได้พระราชทานพระสุพรรณบัฏเฉลิมพระนามาภิไธย สมเด็จพระบรมชนกนาถและสมเด็จพระบรมราชชนนี ทรงเรียกว่า "ลูกโต" พระประยูรญาติในพระราชสำนักดำเนินรอยตามพระบรมราชอัธยาศัยเรียกพระองค์ท่านว่า "ทูลกระหม่อมโต" จัน ชูโต เป็นพระพี่เลี้ยง
ต่อมาในวันพฤหัสบดีที่ 14 มีนาคม พ.ศ. 2431 (นับแบบปัจจุบันเป็น พ.ศ. 2432) ทรงได้รับสถาปนาเป็น สมเด็จพระเจ้าลูกยาเธอ เจ้าฟ้ามหาวชิราวุธ เอกอรรคมหาบุรุษบรมนราธิราช จุฬาลงกรณ์นารถราชวโรรส มหาสมมติขัตติยพิสุทธิ บรมมกุฏสุริยสันตติวงษ อดิสัยพงษวโรภโตสุชาติ คุณสังกาศวิมลรัตน ทฤฆชนมสวัสดิ ขัตติยราชกุมาร ทรงศักดินา 50,000 ตามอย่างเจ้าฟ้าต่างกรม และทรงตั้งเจ้ากรมเป็นกรมขุนเทพทวาราวดี รับพระเกียรติยศเป็นที่สองรองจากสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
การศึกษา
ในขณะที่ทรงพระเยาว์นั้น ได้ทรงศึกษาในพระบรมมหาราชวัง โดยมีหม่อมเจ้าประภากร มาลากุล พระยาศรีสุนทรโวหาร (น้อย อาจารยางกูร) และพระยาอิศรพันธุ์โสภณ (หนู อิศรางกูร ณ อยุธยา) เป็นพระอาจารย์ถวายพระอักษรภาษาไทย ส่วนวิชาภาษาอังกฤษนั้นทรงศึกษากับนายโรเบิร์ต มอแรนต์ (Robert Morant) ครั้นเมื่อปี พ.ศ. 2436 พระชนมายุได้ 12 พรรษาเศษ สมเด็จพระบรมชนกนาถทรงพระกรุณาโปรดเกล้าฯ ให้เสด็จออกไปทรงศึกษาต่อในหลักสูตรภาษาละตินและเรขาคณิต(เทียบเท่าแผนการเรียนภาษาอังกฤษ-คณิตศาสตร์(ศิลป์-คำนวณ)) ณ ประเทศอังกฤษ ในขณะที่ทรงศึกษาอยู่ ณ ประเทศอังกฤษ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ได้เสด็จสวรรคต สมเด็จพระบรมชนกนาถจึงโปรดฯให้สถาปนาเฉลิมพระอิสริยยศขึ้นเป็นสยามมกุฎราชกุมารสืบแทนสมเด็จพระเชษฐา